Title: Nepovoljni uslovi za predstojeću jesenju setvu
Author: Sasa
Last saved by: Goran Stojic

NA POLOVINI SMO POSLEDENJE DEKADE OKTOBRA I KRAJA OPTIMALNOG ROKA SETVE OZIME PŠENICE ( 1 )  

Nepovoljni uslovi za predstojeću jesenju setvu

*Na teritoriji nišavskog okruga višegodišnji plan jesenje setve je oko 40 000 hektara a setva još nije ni počela. -Procena je da će biti posejano bar za 10 odsto manje površina od višegodišnjeg proseka, objašnjava dr Saša Stanković, savetodavac za ratarstvo i povrtarstvo Poljoprivredne savetodavne i stručne službe Niš.
*Makar setva bila i novembarska, dešavalo se čak i decembarska, bolja je nego setva u nepovoljnim uslovima, bez obzira što je predviđena da traje do kraja oktobra
*Sigurno da svako zakašnjenje u setvi rezultira smanjenju prinosa. Mesec dana zakašnjenja u setvi prema rezultatima ispitivanja, može pratiti i smanjenje u prinosu i do 30 odsto

Već smo na polovini poslednje dekade oktobra, što je skoro kraj optimalnog roka setve ozime pšenice i ostalih strnina. 
Na teritoriji nišavskog okruga višegodišnji plan jesenje setve je oko 40 000 hektara, a setva još nije ni počela. 
-Kada će početi i kako će proteći ovogodišnja setva? Vrlo nepovoljni vremenski uslovi u toku predhodne žetve, lošiji kvalitet roda, proklijavanje u klasu i veliki pad prinosa kao i šteta od velikih količina padavina u toku žetve, uz i dalje nisku cenu u otkupu, koja je bila i rezultat kvaliteta ispod propisanog, sigurno su razlozi zbog kojih će neki proizvođači odustati od setve. Procena je da će biti posejano bar za 10 odsto manje površina od višegodišnjeg proseka, objašnjava dr Saša Stanković, savetodavac za ratarstvo i povrtarstvo Poljoprivredne savetodavne i stručne službe Niš.

Kašnjenje u setvi sigurno će doprineti da pojedini proizvođači odustanu od setve ozimih strnina. Kad se još tome doda da je ovogodišnja setva skuplja od setve ranijih godina, onda se ne može očekivati da se ispuni višegodišnji plan setve za područje nišavskog okruga. 
-Ono što najviše opterećuje poljoprivredne proizvođače je cena derivata, koji su vrlo skupi i cena im je nestabilna. Cena derivata najviše opterećuje proizvodnju žita i ostalih ratarskih i povrtarskih kultura. Cena semena je nešto viša od cene pšenice nekoliko predhodnih godina. To će i one koji žele da seju pšenicu opredeliti da seju sopstveno seme, seme iz ambara, kako bi ih setva manje koštala. Procena je da se na našem terenu seje više od 40 odsto nedeklarisanog semena, dodaje Stanković.

 Setva deklarisanog i kvalitetno dorađenog i zaprašenog semena presudna je za dobijanje dobrih prinosa. Ovakvo seme je kvalitetnije zaprašeno, dobre energije klijanja što su preduslovi kvalitetnijeg i ujednačenijeg nicanja i kasnije bolje ujednačenosti useva u proticanju ostalih fenofaza razvoja.
Pri kraju smo optimalnog roka setve, a da gotovo setva nije ni krenula. Na teritoriji nišavskog okruga, kiša nije pala skoro tri meseca. Zemljište je vrlo suvo i procena je da je trenutni  deficit vlage oko 200 mililitara po metru kvadratnom. Uslovi za osnovnu obradu, predsetvenu pripremu zemljišta i samu setvu vrlo su nepovoljni. Potrebno je da padne 25-30 mililitara po metru kvadratnom kiše da bi se stvorili povoljni uslovi za osnovnu obradu i predsetvenu pripremu zemljišta za setvu. Pojedini proizvođači, koji poseduju adekvatne teške tanjirače, uspeli su da sa dva do tri unakrsna tanjiranja obave jednovremeno osnovnu obradu i predsetvenu pripremu zemljišta, i da poseju pšenicu. To je vrlo mali deo površina. Ipak i ovaj način obrade i pripreme zemljišta za setvu vrlo je teško izveden, sa puno troškova, praćen vrlo suvim zemljištem i mogućnostima da se seme do kiše i stvaranja povoljnih uslova za nicanje podvrgne delovanju glodara i kasnije padavinama da ostane na površini usled sleganja zemljišta. 
Optimalni rok setve ipak je kad su uslovi za setvu povoljni, kad su vlaga i temperatura povoljni za nicanje, kad su uslovi zemljišta povoljni za osnovnu obradu i predsetvenu pripremu zemljišta za setvu. 
Makar setva bila i novembarska pa čak se dešavalo i decembarska, bolja je nego setva u nepovoljnim uslovima, bez obzira što je predviđena da traje do kraja oktobra. Sigurno da svako zakašnjenje u setvi rezultira smanjenju prinosa. Mesec dana zakašnjenja u setvi prema rezultatima ispitivanja, može pratiti i smanjenje u prinosu i do 30 odsto, sa dva meseca zakašnjenja u setvi i za 60 odsto je pad prinosa u odnosu na optimalni rok setve. Sa kašnjenjem u setvi skraćuje se period između nicanja i početka bokorenja, bokorenje smanjuje  i prolongira za proleće što nije baš poželjno jer se smanjuju mogućnosti postizanja visokih prinosa. 
-Oktobarska setva bitna je jer je poželjno da pšenica uđe u zimu u fenofazu bokorenja u kojoj je pšenica najtolerantnija na niske temperature. Ipak višegodišnje iskustvo pokazuje da je setva do 15 – 20. novembra često praćena postizanjem dobrih rezultata prinosa i s obzirom da je većina radova u polju obavljeno, većina proizvođača se nada da će upravo u ovom periodu obaviti setvu ozimih strnina. Kukuruz kao najčešća predkultura ozimim strninama na ovim prostorima, kao nikada pre blagovremeno je sklonjen sa površina, tako da su parcele spremne za setvene radove. 

Antrfile

Setva ozimih strnina neće početi pre prve polovine novembra

Procena je da se sa setvom ozimih strnina ne može krenuti pre polovine novembra meseca. Ovo je rizično vreme za setvu ječma, koji je nešto osetljiviji na niske temperature od pšenice i tritikalea. Ipak potrebe za ječmom kao kvalitetne sirovine za stočnu hranu su velike te je setva ječma neizbežna i pored toga da će kasniti. Setvu ječma van optimalnog roka treba da prati povećanje setvene norme za 10-15 odsto.  U uslovima zakasnele setve pšenice i tritikalea potrebno je povećati i norme setve ovih kultura, za 0,5 sa svakim danom zakašnjenja  u setvi. S obzirom na nedostatak padavina, na vrlo veliku zbijenost zemljišta usled velikih količina padavina u julu, osnovna obrada i predsetvena priprema zemljišta mogu biti takođe nekvalitetne i na nekvalitetnu obradu zemljišta treba takođe poivećati setvenu normu za 10-15 odsto. U zakasnelim rokovima setve preporuka je da u setvenoj strukturi pšenice uvrste proizvođači rane i srednje rane sorte pšenica koje će imati manji pad prinosa od kasnijih sorti pri setvi u kasnijim rokovima setve. 
J. Mirčić
LEG:BOLJE JE DA SE KASNI,A DA USLOVI BUDU DOBRI:ističe optimalni rok za setvu
LEG:BROJNI NEPOVOLJNI USLOVI PRED OVOGODIŠNJU SETVU PŠENICE:od cene goriva do suve zemlje
(Projekat “Nišlije se uključuju u odlučivanje” sufinansiran iz budžeta grada Niša)